
ДО ОБЩИНСКИ СЪВЕТ

ГР. НЕСЕБЪР    
ПРЕДЛОЖЕНИЕ

от

от инж. Ирина Димова – Началник отдел  „ Устройство на територията“ към Дирекция „Устройство на територията“, инвестиционно планиране, строителство и контрол върху строителството“ при община Несебър       
Относно: Одобряване на задание за проектиране и разрешаване  изработването на ПУП – парцеларен план за трасе 2 бр. ел. кабел НН и уличен водопровод за захранване на ПИ  с идентификатор 02703.24.98, м. „Аланя“ по КК в с. Баня, община Несебър.
Уважаеми госпожи и господа общински съветници,

В общинска администрация Несебър е постъпило заявление с вх. № Н2-УТ-4731/30.06.2026г. от Анета Аренголова Маркова, с адрес гр. Бургас, пл. „Баба Ганка“ №4, офис 5, с искане за разрешение за изработване на ПУП – ПП за трасе на кабел НН и водопровод за захранване на поземлен имот с идентификатор 02703.24.98 по кадастралната карта на с. Баня, община Несебър, област Бургас, и промяна на предназначението му от земеделска земя в урбанизирана. 
Поземлен имот с идентификатор 02703.24.98 по КККР на с. Баня, е с площ 1808 кв. м, вид територия /начин на трайно предназначение на територията/ - „Земеделска“ и начин на трайно ползване /НТП/ „Пасище“, видно от приложената към преписката скица №15-794601 от 01.06.2026г. на АГКК.
В производството възложителят е представил по отношение на собствеността си Нотариален акт за покупко - продажба на недвижим имот №13, том II, рег.№1310, дело №204 от 11.02.2026г., вписан с акт №122, вх.рег.№921, том 3, дело №514 от 11.02.2026г. в Служба по вписванията гр. Несебър, с които доказва наличие на правен интерес.
Имотът попада извън зона „А“ и  зона „Б“  по ЗУЧК.
Към преписката е приложено задание, съобразено с изискванията на чл. 125, ал. 1 и 2 от ЗУТ. Заданието е комплектовано и с писмо изх.№ ПД-2027-3/ 25.06.2026г. на РИОСВ – гр. Бургас,  дадено по реда на чл.125, ал.7 от ЗУТ. 

С представеното задание за ПУП – ПП се предлага трасе на два броя ел. кабели НН и уличен водопровод за захранване на ПИ 02703.24.98 по КККР на с. Баня. 

За условията и начина на присъединяване на ПИ 02703.24.98 по КККР на с. Баня, към електроразпределителната мрежа на „ЕР ЮГ“ ЕАД е издадено становище № 4741275/17.06.2025г., приложено към настоящето задание.

За водоснабдяване на имота с питейна вода са представени изходни данни от „ ВиК“ ЕАД Бургас, като е указано, че най-близкият водопровод, разположен в урбанизираната територия на с. Баня отстои на около 120м. от имота.
Трасетата на проводите попадат изцяло в ПИ с идентификатор 02703.24.205, който представлява селскостопански път, публична общинска собственост, с вид на територията – земеделска. Трасето на кабелите и трасето на водопровода са успоредни на отстояние 0,60м. едно от друго.

Дължината на трасето за водопровода в обхвата на ПУП-ПП ще е 108,9м, а на трасето на електропровода – 111,32м.
Определена е сервитутна граница – ивица по трасето на водопровода – 1м. към по-близката граница на полския път и 5м. в другата посока, а на електропоровода – по 1м. от всяка страна. 
По преписката се съдържа протоколно решение т. 15.1 от Протокол №5/08.07.2026г. на ОбЕСУТ – Несебър, с което заданието е прието.

Като съобразих изложеното и предвид действащата нормативна уредба, регламентираща тези въпроси, считам че са налице необходимите предпоставки да бъде разрешено изработване на ПУП – ПП за имота.

Мотивиран от изложеното и на основание чл. 124а, ал.1 от ЗУТ във вр. с чл. 110, ал. 1, т. 5 от ЗУТ и правомощията, предоставени ми със Заповед №3039/23.09.2026г. на Кмета на община Несебър 
ПРОЕКТ ЗА РЕШЕНИЕ

На основание чл.124а, ал.1 и ал.5 от ЗУТ във връзка с чл.21, ал.1, т.11 от ЗМСМА и след като се убеди, че са спазени законовите изисквания, Общински съвет – Несебър разрешава изработването на проект за ПУП - ПП за трасе 2 бр. ел. кабел НН и уличен водопровод за захранване на ПИ  с идентификатор 02703.24.98, м. „Аланя“ по КК в с. Баня, община Несебър.
На основание чл.124б, ал.1 от ЗУТ одобрява приложеното задание по чл.125, ал.2 от ЗУТ за изработване на проекта на ПУП-ПП, ведно с графичната част към него.
Решението да се разгласи по реда на чл.124б, ал.2 от ЗУТ.   
На основание чл. 124б, ал. 4 от ЗУТ решението не подлежи на обжалване.

Екземпляр от решението да се връчи на заявителя и изпрати на Кмета на Община Несебър за сведение и изпълнение.    

                                                       ИНЖ. ИРИНА ДИМОВА ……………………

      Началник отдел  „ Устройство на територията“ към Дирекция „Устройство на територията, инвестиционно планиране, строителство и контрол върху строителството“ при община Несебър                                                                  Упълномощена съгласно Заповед № 3039/23.09.2026г.

Съгласувано с: адв. Цена Вичева……………………….

Изготвил: Женя Митева, ст. специалист. „УТ”: .............................

